open-index/open-wikipedia-markdown huggingface dataset:
Leoben

**Leoben** on kaupunki Itävallassa Steiermarkin osavaltiossa. Kaupungissa oli vuoden 2019 arvion mukaan 24&nbsp;584 asukasta. Se on Grazin jälkeen Steiermarkin osavaltion toiseksi suurin kaupunki. 

Leobenin yliopisto on Itävallan tärkein kaivannaistoimintaan erikoistunut koulutuskeskus. Siellä sijaitsee myös Itävallan vanhin yhä toiminnassa oleva teatteri.

## Lähteet

## Aiheesta muualla

* Leobenin kotisivut
* Pictures of Leoben and informations in English language
Iksion

**Iksion** (, ) on kreikkalaisessa mytologiassa lapiittien, Thessalian vanhimman heimon, kuningas, ja joko Areen, Antionin tai huonomaineisen pahantekijä Flegyaan poika. Peirithoos oli hänen poikansa – tai poikapuolensa, jos Zeus oli hänen isänsä kuten tämä itse Heralle väittää. Iksion meni naimisiin Dian, Deioneuksen tyttären kanssa, ja lupasi apelleen arvokkaan lahjan. Hän ei kuitenkaan maksanut myötäjäisiä, joten Deioneus varasti joitakin Iksionin hevosista kostoksi. Iksion kätki närkästyksensä ja kutsui appensa  juhlimaan kanssaan Larissaan. Kun Deioneus saapui paikalle, Iksion sysäsi hänet kuoppaan täynnä palavia hiiliä. Iksion tuli hulluksi tekonsa turmelemana. Lähiseutujen prinssit olivat niin loukkaantuneita tästä petoksesta ja vieraanvaraisuuden osoittamattomuudesta, että he kieltäytyivät suorittamasta rituaalia, joka puhdistaisi Iksionin syyllisyydestään (katso *[[katharsis]]*). Siitä lähtien Iksion eli lainsuojattomana ja kaikkien karsastamana. Tappamalla appensa Iksionista tuli ensimmäinen ihminen, joka oli syyllistynyt oman sukunsa murhaamiseen kreikkalaisessa mytologiassa. Jo tämä yksin takasi hänelle hirvittävän rangaistuksen.

Zeuksen tuli kuitenkin sääli Iksionia, ja hän toi tämän Olympos-vuorelle esitelläkseen hänet muille jumalille. Sen sijaan, että Iksion olisi ollut kiitollinen, hän alkoi himota Heraa, Zeuksen puolisoa. Tämä oli jatkoa aiemmalle vierasvaran rikkomukselle. Zeus huomasi hänen aikeensa ja valmisti Heran muotoisen pilven, joka tuli tunnetuksi Nefelenä, ja huijasi Iksionin makaamaan tämän kanssa. Iksionin ja vale-Heran suhteesta syntyi Kentauros, joka Pelion-vuorella loi kentaurien lajin astumalla Magnesian tammoja.

Iksion karkotettiin Olympokselta salaman saattelemana. Zeus käski Hermeen köyttää Iksionin tuliseen rattaaseen, jonka mukana Iksion pyörii ikuisesti raajat haralleen kiinnisidottuina; ainoastaan Orfeuksen soitettua lyyraansa se pysähtyi hetkeksi. Niinpä Iksion oli sidottu palavaan auringonkehrään ikuisesti, pyörien aluksi taivaankannen halki, mutta myöhemmin myytti siirsi paikan Tartarokseen.

## Lähteet

## Aiheesta muualla
Messier 41

**Messier 41** (**M41**, **NGC 2287**) on Ison koiran tähdistössä sijaitseva avoin tähtijoukko, jonka Giovanni Batista Hodierna löysi ennen vuotta 1654. John Flamsteed löysi sen 16. helmikuuta 1702 ja Guillaume Le Gentil vuonna 1749. Charles Messier lisäsi sen luetteloonsa vuonna 16. tammikuuta 1765.

Se on noin 25 valovuoden levyinen ja sijaitsee 2&nbsp;300 valovuoden päässä Maasta. Se sisältää noin 100 tähteä. M41:n suhteellinen kirkkaus on +4,5, joten se erottuu jopa paljaalla silmällä 4 astetta etelään Siriuksesta. Havainnointia haittaa tosin kohteen matala korkeus, joka etelässä on parhaimmillaan vain 8 astetta.

Messier 41:tä 4,6 asteen päässä, noin 60 valovuoden päässä siitä sijaitsee avoin tähtijoukko Collinder 121 joka on sitä huomattavasti heikompi. Sen magnitudi on +2,6.


Tiedosto:M41map.png|Kartta M41:n sijainnista.
Tiedosto:NGC 2287.jpg|NGC 2287 eli Messier 41.
Tiedosto:Messier 041 2MASS.jpg|Messier 41 kuva 2MASS kartoituksesta.


## Lähteet

## Aiheesta muualla

* 
* 
*
Van (Turkki)

**Van** (kurdiksi: **Wan** tai **وان**) on kaupunki Turkin itäosassa lähellä Iranin rajaa. Suurin osa kaupungin asukkaista on kurdeja. Kaupunki sijaitsee Vanjärven itäisellä rannalla ja on samannimisen maakunnan pääkaupunki. Vuoden 2000 väestönlaskennassa kaupungissa oli 284&nbsp;464 asukasta, vuonna 2010 arvioitu kaupungin asukasluku on noin 355&nbsp;000. 

Kaupungin tärkein nähtävyys on järven rannalla sijaitseva Vanin linna. Lisäksi Akdamarin saarella Vanjärvellä sijaitsee 900-luvulla rakennettu armenialainen kirkko. Van tunnetaan myös matoistaan ja hopeaseppien töistä.

Lokakuussa 2011 maanjäristys surmasi jopa tuhat ihmistä Vanin ja Ercişin kaupungeissa.
Turkin pääministeri Recep Tayyip Erdoğan myönsi virheet avustustöissä.
Toisen maanjäristyksen jälkeen kurdit vaativat Wanin alueen kuvernöörin eroa, johon Turkin armeija vastasi kyynelkaasulla mielenosoittajia vastaan.

## Lähteet

## Aiheesta muualla
Hypoteekkiyhdistys

**Hypoteekkiyhdistys** on Suomen laissa määritelty jäsentensä omistama keskinäinen luottolaitos. Yhdistyksen lainanottajat ovat samalla sen jäseniä. Hypoteekkiyhdistys ei jaa voittoa jäsenilleen. Voitto käytetään liiketoiminnan kehittämiseen jäsenten parhaaksi ja vakavaraisuuden ylläpitämiseksi. 

Hypoteekkiyhdistyksen toimintaa sääntelevät luottolaitoksista annetut lait ja viranomaismääräykset sekä erityislakina *laki hypoteekkiyhdistyksistä*. Toimintaa valvoo Finanssivalvonta. Yhdistyksen tunnistaa sen nimessä olevasta sanasta *hypoteekkiyhdistys*.

Hypoteekkiyhdistysten alkuperäinen tarkoitus vuoden 1859 lain mukaan oli myöntää kiinnitysluottoa maatalouden edistämiseksi.

Suomessa toimii yksi hypoteekkiyhdistys, 1860 perustettu Suomen Hypoteekkiyhdistys.

## Lähteet
* Laki hypoteekkiyhdistyksistä (8.12.1978/936)
*
Kama (ase)

**Kama** on okinawalaisessa kobujutsussa (kobudo) käytetty noin 50 cm pitkä keppi, jonka päässä on terä sirpin lailla. Kamoja käytetään yleensä pareittain. Muita kobudo-aseita ovat muun muassa bo, jo, tambo, tanto, sai ja tonfa. Kamoja on käytetty itä- ja länsimaissa jo vuosisatoja heinän yms. niittämiseen. Okinawalaisille talonpojille kama osoittautui arvokkaaksi puolustautumisaseeksi, kun japanilaiset kielsivät kaikki aseet.

Toisinaan kamaa saatettiin käyttää myös heittoaseena. Kama-tekniikoissa toista kamaa käytetään yleensä vastustajan hyökkäyksen torjumiseen ja toisella hyökätään. Tekniikoilla pyritään vahingoittamisen lisäksi riisumaan vastustaja aseista.. Kamalle tarkoitettuja katoja ovat mm. *tozan no nichogama*, *kanigawa no nichogama (sho)* ja *kanigawa no nichogama (dai)*.

Kaman varteen voidaan kiinnittää ketju tai köysi, jonka varassa kamaa heilutetaan. Tätä asetta kutsutaan nimellä kusarigama..

## Lähteet
Blue Bell Hill

**Blue Bell Hill** on North Downsiin kuuluva kukkula ja samanniminen kylä Kentin kreivikunnassa kaakkois-Englannissa. Se sijaitsee Maidstonen ja Rochesterin välissä. High Speed 1 -rata kulkee tunnelissa Blue Bell Hillin ali. Kukkulan huippu on 160 metrin korkeudella merenpinnasta.

Blue Bell Hillin lounainen rinne on Site of Special Scientific Interest sillä kasvavien harvinaisten kasvilajien vuoksi. Kukkulalla on myös kivikautisia arkeologisia kohteita. 1700- ja 1800-luvuilla kukkulasta louhittiin liitukiveä.

Useat henkilöt ovat kertoneet nähneensä Blue Bell Hillillä aaveen. Tapauksen kokeneet kertovat tapahtumien edenneen yleensä seuraavasti: Kun he ovat olleet ajamassa autolla kukkulan ohi, on tienvarressa ollut nuori tyttö liftaamassa. Kun auto on pysäytetty, tyttö on pyytänyt kyytiä läheiseen Maidstonen kylään, jossa hänen on määrä mennä naimisiin seuraavana päivänä. Ennen kylää naisen on kuitenkin huomattu kadonneen auton kyydistä (samalla kun auto on liikkunut). Tytön ilmoittamassa osoitteessa asuu aviopari, jonka tytär kuoli liikenneonnettomuudessa 19. marraskuuta 1965, päivää ennen omia häitään. Vuonna 1994 kaikkiaan neljä autoilijaa kertoi ottaneensa tytön kyytiin samaiselta paikalta. Kaikki tunnistivat tytön, kun heille näytettiin vuonna 1965 kuolleen tytön kuvaa. Katoavasta liftarista kertovia tarinoita tunnetaan eri puolilta maailmaa.

## Lähteet
* Tieteen kuvalehti 14/1998

## Aiheesta muualla

* The ghost of Blue Bell Hill
Orosháza

**Orosháza** on kaupunki Unkarin kaakkoisosassa sijaitsevassa Békésin läänissä. Kaupungin pinta-ala on 202,22 neliökilometriä ja asukkaita on 30&nbsp;032 (2009). Orosháza on merkittävä koulutuksen, kulttuurin ja vapaa-ajan keskus. Kaupungissa sijaitsee myös muun muassa suuri arboretum (Rágyánszky), jossa voi nähdä yli 2&nbsp;000 kasvilajia.

## Lähteet

## Aiheesta muualla

* Kaupungin kotisivut
Lasarus

**Betanian Lasarus** oli *[[Evankeliumi Johanneksen mukaan|Johanneksen evankeliumin]]* 11. ja 12. lukujen mukaan Betanian Martan ja Marian veli, jonka Jeesus herätti kuolleista. Johanneksen mukaan Jeesuksen suorittama ihme johti siihen, että ylipapit ja fariseukset päättivät surmata Jeesuksen. Jeesus siirtyi oleskelemaan opetuslapsineen lähelle autiomaata, Efraim-nimiseen kaupunkiin, mutta palasi sieltä Betaniaan Lasaruksen ja hänen sisartensa luo kuusi päivää ennen pääsiäistä.

Johanneksen evankeliumin mukaan Martta ja Maria lähettivät Lasaruksen sairastuttua Jeesukselle pyynnön, että tämä tulisi parantamaan Lasaruksen. Evankeliumin kirjoittaja arvelee Jeesuksen viivyttäneen tuloaan tarkoituksellisesti, jotta Lasarus olisi varmasti kuollut ennen hänen saapumistaan. Kun Jeesus vihdoin tuli, Lasarus oli maannut haudassa jo neljä päivää. Jeesus meni haudalle, rukoili Jumalaa ja huusi tämän jälkeen: "Lasarus, tule ulos!" Kuollut mies tuli ulos kädet ja jalat käärinliinoihin sidottuina ja kasvot peitettyinä. Lasarus palasi henkiin ja Jeesus aterioi myöhemmin perheen kanssa Betaniassa.

Lasaruksen tarina on Jeesuksen tekemäksi kerrotuista ihmeistä dramaattisin ja tätä taustaa vasten on yllättävää, että se mainitaan vain *Johanneksen evankeliumissa*. *[[Evankeliumi Luukkaan mukaan|Luukkaan evankeliumissa]]* esiintyvä Lasarus on eri henkilö.

Perimätiedon mukaan Lasarus lähti myöhemmin lähetystyöhön Kyprokselle, jossa Paavali ja Barnabas vihkivät hänet nykyisen Lárnakan paikalla sijainneen Kitionin kaupungin piispaksi. Lasarus toimi Kitionissa 30 vuotta ja kaupungista tuli myös tämän lopullinen hautapaikka. Haudan paikalla on nykyisin Pyhän Lasaruksen kirkko.

Lasaruksen mukaan ovat saaneet nimensä Lasarus-ilmiö, elintoimintojen odottamaton palautuminen, sekä Lasarus-veljet, eräs kristillinen yhteisö.

## Muistopäivät

Katolisessa kirkossa Lasaruksen muistopäivä on vanhastaan ollut 17. joulukuuta. Vuonna 2021 paavi Franciscus päätti, että vastedes Lasaruksen, Martan ja Marian yhteinen muistopäivä on 29. heinäkuuta.

Ortodoksisessa kirkossa Lasarukselle on omistettu palmusunnuntaita edeltävä päivä, *[[Lasaruksen lauantai]]*.

## Lähteet

## Aiheesta muualla
Ranuanjärven leirintäalue

**Ranuanjärven leirintäalue** sijaitsee Ranuan kirkonkylällä Ranuanjärven etelärannalla seututien 941 varrella noin kahden kilometrin päässä Ranuan liikekeskustasta itään. Leirintäalue on avoinna vain kesäkuukausina 1. kesäkuuta – 31. elokuuta välisenä aikana. Leirintäalueella on oma hiekkaranta, minigolf-rata sekä kahvio.

## Aiheesta muualla
* Ranuan kunta: Ranuanjärven leirintäalue 
* Facebook: Ranuanjärven leirintäalue
* Ranuanjärvi Camping: Hinnasto 2013
Seututie 941

**Seututie 941** on Etelä-Lapissa Ranuan ja Posion kuntien alueella kulkeva 80 kilometriä pitkä seututie. Tie alkaa haarautumalla kantatiestä 78 Ranuan linja-autoaseman luona. Tie kulkee Simojärven eteläpuolitse Kuhan, Kumpuvaaran, Saariharjun, Mäntyjärven ja Kolkonjärven kylien kautta. Kuhan kylässä tiestä haarautuu seututie 858. Tie päättyy Raistakassa, jossa se liittyy seututiehen 863. Ranualla tie on nimeltään Posiontie ja Posion puolella Ranuantie.

Vuonna 2021 tien keskimääräinen vuorokausiliikenne (KVL) oli 200–3&nbsp;100 ajoneuvoa vuorokaudessa. Tien vilkkain osa on sen alkupisteen ja seututien 858 risteyksen välinen osuus, jonka liikenne oli 1&nbsp;200–3&nbsp;100 ajoneuvoa vuorokaudessa.

## Lähteet
Raistakka

**Raistakka** on kylä Posion kunnassa Lapin läänissä Kitkajärven ja Livojärven välillä. Raistakan kylässä ei ole kylämäistä asutustihentymää, vaan ainoastaan yksittäisiä taloja. Kylän nimelle etymologiana toiminut Raistakan tila sijaitsee Kitkajärven länsipään Raistakanperän rannalla.
Transientti

**Transientti** on sähkötekniikassa nopea virran, jännitteen tai taajuuden muutos.

Sähköisessä signaalissa: äkillinen muutos jossa ei välttämättä ole toistuvuutta. Määritelmän perusteella yhtäkkinen pulssi signaalissa on transsienttia, samoin kuin kanttiaalto on transsienttia mutta kolmioaalto ei olisi. 

Transientti on myös lääketieteen, astronomian, akustiikan, konetekniikan ja tietotekniikan termi.

## Katso myös
* Sähkömagneettinen pulssi
* Tim-särö

## Lähteet
Ranuan kristillinen kansanopisto

**Ranuan kristillinen kansanopisto** sijaitsee Ranuan kirkonkylällä Ranuanjärven pohjoisrannalla. Opisto on pääasiassa nuorille tarkoitettu yleissivistävää aikuiskoulutusta antava sisäoppilaitos, jonka perusoppijaksolla on vuosittain noin 136 opiskelijaa. Opisto aloitti toimintansa elokuussa 1987 ja on Pohjois-Suomen nuorin kansanopisto.

Ranuan kristillisen kansanopiston taustayhteisö on vanhoillislestadiolainen herätysliike, jonka arvojen perusta on Jumalan sana.
Kansanopiston ympärillä järjestetään vuosittain heinäkuun lopulla maakunnalliset opistoseurat. 

Ranuan kristillisessä kansanopistossa opiskellaan yleensä yksi lukuvuosi, elokuun lopusta toukokuun alkuun. Opistolla järjestetään myös lyhytkursseja  opistolaisten loma-aikoina.

## Rehtorit
* 1987–2001: Timo Tuomisto
* 2001–2008: Juhani Alaranta 
* 2008–2016: Eero Nuolioja
* 2016–2021: Harri Isopahkala
* 2021–2022: Tuomas Taipale
* 2021–2022: Tuomas Taipale, Harri Isopahkala
* 2021–2022: Harri Isopahkala

## Lähteet
Johan Stålbom

**Johan Stålbom** (1712 Uusimaa – 1777 Orräng, Grebon pitäjä, Itä-Götanmaa, Ruotsi) oli suomalainen taidemaalari.

Stålbom  muutti Ruotsiin, jossa hän työskenteli etupäässä Itä-Götanmaalla ja Linköpingissä. Hän meni Tukholmaan maalarinoppiin ja 1733 ensin Johan Paschin oppilaaksi ja sitten Lorenz Pasch vanhemman oppilaaksi. Hänen vaiheistaan tiedetään vain, että hän asui Itä-Götanmaalla viimeistään 1740-luvulla. Linköpingin hiippakunnankirjastossa on muun muassa hänen muotokuvansa M. Lidénistä ja H. Sparschuchista ja konsistorissa muotokuva A. O. Rhyzeliuksesta ja P. Fileniuksesta. Pääosa teoksista on sukukokoelmissa Itä-Götanmaalla. Suomessa on vain pari hänen teostaan. Parhaissa töissä näkyy taitava piirtäminen ja voimakkaat mutta eivät hienostuneet värit. Väritykselle on ominaista vahva punertava sävy ja vihertävä tai harmahtava varjostus. Muotokuvista ovat tehneet kaiverruksia Christian Fritzsch ja Carl Gustaf Gillberg.

## Lähteet
*Kuvataiteilijamatrikkeli
*Nordisk Familjebok
Vanjärvi

**Vanjärvi** tarkoittaa seuraavia asioita:

*Vanjärvi, kylä Vihdissä Suomessa
*Vanjärvi, järvi Vihdissä Suomessa
*Vanjärvi, järvi Sysmässä Suomessa
*Vanjärvi (turk. Van Gölü), Turkin suurin järvi.
Tony Ma

**Hieu "Tony" Ngoc Ma** on vietnamilaissyntyinen yhdysvaltalainen pokeriammattilainen. Entinen laivahitsari ja trukkikuski, vuonna 1985 Yhdysvaltoihin Etelä-Kaliforniaan muuttanut Ma on voittanut urallaan kaksi World Series of Poker -ranneketta. *[[Card Player]]* -lehti valitsi hänet vuoden pelaajaksi vuonna 1999. 
World Poker Tourin ensimmäisellä tuotantokaudella Ma oli WPT Invitational -kutsukilpailussa viides. 

Elokuussa 2008 Man pokeriuran turnauspalkkiot ylittivät 4,1 miljoonaa dollaria.

Ma asuu South El Montessa, Kaliforniassa. Perheeseen kuuluu vaimo ja kaksi lasta.

## WSOP-rannekkeet

## Lähteet

## Aiheesta muualla
* WPT:n profiili
*
Kurtakko

**Kurtakko** on vanha maa- ja metsätalousvaltainen  kylä Kolarin kunnassa Lapin läänissä. Se sijaitsee Kurtakkojärven rannalla kantatien 80 ja yhdystien 9391 risteyskohdassa noin 20 kilometrin päässä Kolarin keskustaajamasta itään. Kylän muodostavat Kurtakko idässä, Palo pohjoisessa sekä Palovaara lännessä. Kurtakon koulu sijaitsi kulmakuntien välisellä metsäalueella.

Kylän maisemaa hallitsevat Kurtakkojärven lisäksi viljelysaukeat sekä laajat metsäalueet ja suot sekä maisema Yllästunturiin. Palovaaran korkein huippu, Isolaki, kohoaa noin 208 metrin korkeuteen merenpinnan yläpuolelle ja noin 30 metriä ympäröivää maastoa korkeammalle. Kylästä noin 5 kilometriä kohti Kittilän kunnan rajaa on Kero-niminen vaara, joka on lähes 400 metriä merenpinnan yläpuolella. Kyseisen vaaran, jota kutsutaan myös "Kurtakkoseläksi", laitaan on rakennettu vuonna 1975 koko kylän yhteinen vesikaivo.

Kurtakon kautta kulkee alun perin 1870-luvulla rakennettu telatie, joka on noin kuuden kilometrin pituinen Venejärven, Kurtakon ja Teurajärven kylät yhdistävä pitkospuureitti.

Kurtakossa sijaitsee vuonna 1966 rakennettu ravirata, jossa kilpaillaan kerran vuodessa.

## Kirjallisuutta
*Karjalainen, Sirpa: *Kurtakko : kirjallisuutta, arkistolähteitä, havaintoja ja muistitietoa Kurtakosta.* Lapin yliopisto 2005.

## Lähteet
Alazeja

**Alazeja** () on 1&nbsp;590 kilometriä pitkä joki Sahan tasavallan koillisosassa Venäjällä. Alazeja muodostuu Nelkann ja Kadyltšan jokien yhtyessä ja se laskee Itä-Siperian mereen. Alazejan vesistöalueella on yli pientä 20&nbsp;000 järveä. Alazeja jäätyy syys-lokakuun vaihteessa ja pysyy jäässä touko-kesäkuun vaihteeseen. Suurin Alazejaan laskevista joista on Rossoha.

## Lähteet

## Aiheesta muualla
*
Foliohattu

**Foliohattu** on alumiinifoliosta tai vastaavasta ohuesta sähköä johtavasta kalvosta tai pienisilmäisestä verkosta valmistettu päähine. Se on myös ihmisen pilkallinen nimitys, jolla viitataan harhaluuloisuuteen, vainoharhoihin tai kiinnostukseen salaliittoteorioista. Nimitys tulee siitä, että yleinen näkemys on, että salaliittoteoreetikot käyttävät foliohattua suojaamaan aivoja tai käyttäjäänsä muun muassa sähkömagneettisilta aalloilta, ajatustenluvulta ja etämielenhallinnalta. Hatun tarjoama suoja ajatustenluvulta ja etämielenhallinnalta on kuitenkin lähinnä kuvitteellinen, sen sijaan foliohattu voi suojata kantajaansa suurtaajuuksisimmilta radioaalloilta.

Foliohatusta on saanut nimensä Linux-jakelu Tinfoil Hat.

## Lähteet

## Aiheesta muualla
* Foliohattu Fingerpori-sarjakuvassa
Keewatin Railway Company

**Keewatin Railway Company Ltd**  on kanadalainen rautatieyhtiö, joka hoitaa tavaraliikennettä omistamallaan 300 kilometrin mittaisella rataosalla Manitoban provinssin pohjoisosassa. Rautatie yhdistää Sherritt Junctionin ja Lynn Laken kaupungin, ja se oli aiemmin Hudson Bay Railwayn omistuksessa. Henkilöliikennettä hoidetaan yhteistyössä VIA Rail Canadan kanssa. Suurin osa rahtiliikenteestä on puutavaran ja kaivannaisten kuljetusta.

Keewatin Railway Company perustettiin vuonna 2005, ja sen omistavat Mathias Colomb Indian Band, Tataskweyak Cree Nation sekä War Lake First Nation -intiaaniyhteisöt.

Keewatin Railway Company hankki entisen Hudson Bay Railwayn Sherridon Subdivision -rataosan Kanadan ja Manitoban hallitusten sekä alueen alkuperäiskansojen antaman 6,2 miljoonan Kanadan dollarin tuen turvin. Lisäksi Kanadan hallitus tukee rautatieliikenteen aloittamista 3,2 miljoonalla Kanadan dollarilla.

## Lähteet
* Transport Canada: Manitoba railway line transferred to First Nations company
Haaga-Helia ammattikorkeakoulun opiskelijakunta

**Haaga-Helian opiskelijakunta Helga** (eng. The Student Union of Haaga-Helia - Helga) on Haaga-Helia ammattikorkeakoulun opiskelijoita edustava lakisääteinen opiskelijakunta. Opiskelijakunta Helga on perustettu joulukuussa 2006 Helsingin Liiketalouden ammattikorkeakoulun (Helia) ja Haaga-instituutin ammattikorkeakoulun entisten opiskelijayhdistysten Hamky ry:n ja Ranka ry:n toiminnan pohjalle ammattikorkeakoulujen yhdistyessä Haaga-Heliaksi.

Helgan tehtävänä on muiden opiskelijakuntien ja -järjestöjen tapaan edustaa Haaga-Helian opiskelijoita, ajaa opiskelijoiden asioita sekä neuvoa ja palvella opiskelijoita monin tavoin.

Jäseniä opiskelijakunnalla on kaikilla ammattikorkeakoulun toimipistepaikkakunnilla, Helsingissä, Porvoossa ja Vierumäellä. Opiskelijakunnan toimisto sijaitsee Haaga-Helian Pasilan toimipisteen K1-kerroksessa, tilassa K1004.

Helgan organisaatio muodostuu edustajistosta, hallituksesta, henkilöstöstä sekä jaostoista. Edustajisto on opiskelijoiden demokraattisesti vuosittain valitsema toimielin, joka puolestaan valitsee hallituksen. Edustajiston tehtävä on koordinoida opiskelijakunnan toimintaa ja luoda sille suuntaviivoja sekä valvoa hallituksen toimintaa. Hallitus puolestaan vastaa käytännön toiminnasta ja tavoitteiden toteuttamisesta. Helgan jaostoja ovat kv- ja tutorjaostot

Nimen aiempi kirjoitusasu on HAAGA-HELIAn opiskelijakunta HELGA. Helgan uudet säännöt tulivat voimaan joulukuussa 2015, jolloin myös Helgan kirjoitusasu vaihtui Haaga-Helian uuden kirjoitusasun mukaiseksi.

## 8 Päivän Wappu
Opiskelijakunta koordinoi 8 Päivän Wappu -nimellä kulkevaa tapahtumasarjaa, jossa useimmat Haaga-Heliassa toimivat opiskelijayhdistykset järjestävät oman tapahtuman peräkkäisinä päivänään. Tapahtumasarja päättyy vappuna Kaivopuiston vappujuhlinnassa.

8 Päivän Wappu oli vuosina 2014 ja 2015 10 päivää pitkä, ja vuonna 2016 tapahtumasarja kesti 11 päivää Porvoon Jokikadun appron saadessa oman päivänsä. Vuonna 2019 tapahtumasarja sai 12. päivänsä myynnin opiskelijoiden tullessa mukaan. Tapahtuman nimi on kuitenkin pysynyt muuttumattomana.

## Jaostot

**KV-jaosto** Kansainväliseen jaostoon kuuluvat ESN HELGA ja IDS HELGA. ESN:n toiminta keskittyy vaihto-opiskelijoihin, kun IDS keskittyy kansainvälisiin tutkinto-opiskelijoihin. Toimintaa koordinoi Helgan kansainvälisen toiminnan asiantuntija.

**[[Tutor]]-jaosto** koostuu vertaistutoreista ja kv-tutoreista. 

## Hallituksen ja edustajiston puheenjohtajat

Helgan hallituksen puheenjohtajat
* Jenni Valkamo (joulukuu 2006, 2007)
* Kaisa Kallio (2008, 2009)
* Janette Hagerlund (2010)
* Janne Hälinen (2011)
* Pauliina Painilainen (2012)
* Igor Parri (2013)
* Maria Outinen (2014)
* Paula Jantunen (2015)
* Max Laihonen (2016)
* Andrey Veremenko (2017)
* Aleksi Säteri (2018)
* Sami Ranta-Aho (2019)
*Iida Tervo (2020)
*Minna Huurrekorpi (2021)
*Diana Muraskina (2022)
*Janina Brunfeldt (2023)
*Ilona Hirvonen (2024)

Helgan edustajiston puheenjohtajat

* Iida Tervo (2021)
* Minna Huurrekorpi (2022)

* Ilmari Immonen (2023)
* Diana Muraskina (2024)

## Lähteet

## Aiheesta muualla
* Opiskelijakunta Helga
Hudson Bay (juna)

**Hudson Bay** on kanadalaisen valtiollisen matkustajajunayhtiö VIA Rail Canadan liikennöimä matkustajajuna, joka liikennöi Manitoban provinssissa Winnipegin ja Churchillin kaupunkien välisellä 1&nbsp;697 kilometrin pituisella reitillä. Juna liikennöi Canadian Nationalin sekä Hudson Bay Railwayn omistamilla rataosuuksilla.

Juna liikennöi kahdesti viikossa, ja se lähtee Winnipegistä tiistaisin ja sunnuntaisin. Paluujunat Churchillistä lähtevät torstaisin ja lauantaisin. Matka päätepisteiden välillä kestää noin 36 tuntia. 

Hudson Bay -junayhteys on useiden radan varrella sijaitsevien asutuskeskusten ainoa maaliikenneyhteys muuhun Kanadaan ja se pysähtyy kaikilla asemilla sekä tarvittaessa myös asemien välillä.

## Aiheesta muualla
* VIA Rail: Winnipeg–Churchill train
Van

**Van** voi tarkoittaa ainakin seuraavia asioita:

*Van, kaupunki Turkissa
*Vanin maakunta, maakunta Turkissa
*Vanjärvi, järvi Turkissa
*Vanuatu, KOK:n ja FIFAn maatunnus VAN
*Turkkilainen van, kissarotu
*van, hollantilainen prepositio, vastaa suomen sijapäätettä -sta, -stä, esiintyy monissa hollantilaisissa sukunimissä (toisin kuin von, se ei osoita aateluutta)
*Van, sukunimenä:
** Jessika Van (s. 1985), yhdysvaltalainen näyttelijä
** Joshua Van (s. 2001), myanmarilais-yhdysvaltalainen vapaaottelija.
Laios

**Laios** (kr. Λάϊος / Láïos), Theban kuningas, oli kreikkalaisessa mytologiassa jumalainen sankari ja päähenkilöitä Theban perustamisesta kertovassa tarinassa. Hän oli Labdakoksen poika, jonka kasvatti Theban hallitsija Lykos hänen isänsä kuoltua.

## Khrysippoksen sieppaus
Kun Laios oli vielä nuori, Amfion ja Zethos anastivat vallan Thebassa. Eräät thebalaiset, haluten nähdä Kadmoksen sukulinjan jatkuvan, salakuljettivat Laioksen ulos kaupungista ennen hyökkäystä, jossa Lykoksen valtaistuin vietiin ja hänet itsensä surmattiin. Laios päätyi Pelopsin, Pisan kuninkaan huomaan Peloponnesokselle. Laioksen vartuttua kuningas uskoi tälle suosikkipoikansa, Khrysippoksen, pyytäen Laiosta opettamaan tätä ajamaan vaunuilla. Opetuksen edetessä Laios kuitenkin rakastui oppilaaseensa. Hyginus kertoo, että Nemean kisoissa, jossa he olivat kilpailemassa vaunujen ajossa, Laios lopulta sieppasi väkisin Khrysippoksen mukaansa Thebaan, jossa hänet julistetaan kaupungin kuninkaaksi Amfionin ja Zethoksen jo kuoltua. Laios piti Khrysipposta vastoin tämän tahtoa rakastajanaan, ja koko sieppaus lopulta päättyi Khrysippoksen kuolemaan. Tämä sieppaus oli yksi Euripideen hävinneiden tragedioiden aiheista.

## Myöhemmät vastoinkäymiset
Khrysippoksen häväistyksen jälkeen Laios nai Iokasten, Menoikeuksen tyttären. Laios otti vastaan Delfoin oraakkelilauseen, joka kertoi hänelle, ettei hänen tulisi tehdä lasta vaimonsa kanssa, tai lapsi tulisi tappamaan hänet. Eräänä iltana Laios kuitenkin oli juopuneena ja siitti Oidipuksen vaimonsa kanssa. Laios määräsi lapsen nilkat lävistettäviksi nauloilla ja toimitti hänet Kithaironin vuorelle kuolemaan. Paikalle saapunut paimen kuitenkin pelasti lapsen antaakseen tämän kuningas Polybokselle ja kuningatar Meropelle (tai Periboialle), jotka kasvattivat tämän.

Oidipus halusi vartuttuaan tietää enemmän syntyperästään ja kysyi neuvoa Delfoin oraakkelilta. Vastaukseksi hän sai ainoastaan kehotuksen olla menemättä kotiinsa, tai hän päätyisi tappamaan isänsä ja naimaan äitinsä. Ajatellen olevansa Korintista Oidipus lähti kohti Thebaa välttääkseen kohtalonsa. Matkallaan hän kohtasi Laioksen, joka oli menossa Delfoihin kysyäkseen neuvoa oraakkelilta saatuaan enteitä, jotka viittasivat hänen poikansa mahdollisesti palaavan surmaamaan hänet. Oidipus kieltäytyi väistämästä kuningasta, vaikka tämän palvelijat niin käskivätkin. Tästä suuttuneena Laios joko ajoi vaunujen rattaalla Oidipuksen jalan yli tai löi häntä piiskallaan, jolloin Oidipus tappoi Laioksen ja tämän palvelijat yhtä lukuun ottamatta.

## Lähteet
Katriina Tavi

**Katriina Tavi** (s. 1993 Helsinki) on suomalainen näyttelijä, joka näytteli pääosaa eli Heinähattua Kaisa Rastimon vuonna 2002 ohjaamassa  elokuvassa *[[Heinähattu ja Vilttitossu (elokuva)|Heinähattu ja Vilttitossu]].* Tavi oli 8-vuotias näytellessään elokuvassa.

Tavi valittiin Heinähatun rooliin neljä kuukautta kestäneiden koekuvausten jälkeen viidensadan tytön joukosta. Ohjaaja Kaisa Rastimon mukaan Tavin vahvuus oli siinä millä intensiteetillä hän oli läsnä kohtauksissa.

MTV3:n elokuvakriitikko Minna Karilan mukaan Tavi on sielukas ja läsnä oleva lapsinäyttelijä, joka tekee roolihahmostaan henkevän, hauskan ja suruineen sydäntäsärkevän. Kalevan kriitikko Anssi Juntto piti Tavia aivan mainiona ja Helsingin Sanomien Helena Ylänen näki Tavin ja Vilttitossun esittäjä Tilda Kiianlehdon suorastaan syntyneen filmitähdiksi.

Vuonna 2005 katsojaennätykset Suomessa rikkonut elokuva markkinoitiin Japaniin ja Tavi vieraili Tokiossa kertomassa lehdistölle elokuvasta ja kokemuksistaan sen teossa.

Tavi näytteli Kotikadussa Linda Maasalmea.

## Lähteet

## Aiheesta muualla
* 
* 
* Maarit Piipon artikkeli ''Katriina Tavi: Lapsinäyttelijä ja elokuvafani'' YLEn sivuilla
Internet Encyclopedia of Philosophy

**Internet Encyclopedia of Philosophy** (IEP) on ilmainen filosofiaan ja filosofeihin keskittynyt internetissä julkaistava tietosanakirja. Sen perusti James Fieser vuonna 1995. Tietosanakirjan nykyiset toimittajat ovat James Fieser ja Bradley Dowden, ja siihen ovat kirjoittaneet artikkeleita myös monet muut toimittajat ja vapaaehtoiset.

*Internet Encyclopedia of Philosophy* on luonteeltaan johdannonomaisempi kuin *[[Stanford Encyclopedia of Philosophy]]*, mutta pyrkii samalla tavalla korkeaan akateemiseen laatuun. Artikkelien kirjoittajat ovat alan asiantuntijoita ja artikkelit on vertaisarvioitu. Jotkut artikkelit perustuvat kuitenkin public domain -materiaaliin, kunnes lopulliset artikkelit ovat valmiita. IEP on voittoa tuottamaton organisaatio, jolla ei ole rahoitusta. 

## Katso myös

* *[[Routledge Encyclopedia of Philosophy]]*
* *[[Stanford Encyclopedia of Philosophy]]*
* *[[Logos-ensyklopedia]]*

## Lähteet

## Aiheesta muualla

* *[http://www.utm.edu/research/iep/ Internet Encyclopedia of Philosophy] * 
** Statement of Scholarly Standards 
** Editorial Staff
Shamattawa First Nation

**Shamattawa** on noin 1&nbsp;100 asukkaan reservaatti Manitoban provinssin koillisosassa Kanadassa. Kylä on provinssin itäisin asutuskeskus ja se sijaitsee Jumalanjoen rannalla. Kylään ei ole lainkaan kiinteää tie- tai rautatieyhteyttä, yhteydet hoidetaan Shamattawan lentokentän kautta tai talvikuukausina Wapusk Trail -talvitietä pitkin.

## Lähteet
Heer

**Heer** voi tarkoittaa seuraavia asioita:

* Heer, Saksan keisarikunnan armeijan maavoimat
* Reichsheer, Reichswehrin maavoimat
* Heer, Wehrmachtin maavoimat
* Heer, Bundeswehrin maavoimat
* Heer, sukunimenä:
** Gerhard Heer (s. 1955), saksalainen miekkailija
** Oswald Heer (1809–1883), sveitsiläinen paleontologi, kasvitieteen ja entomologian professori
** Ronny Heer (s. 1981), sveitsiläinen yhdistetyn hiihtäjä.
Pikwitonei

**Pikwitonei** on noin 120 asukkaan kylä Manitoban provinssin pohjoisosassa Kanadassa. Kylä sijaitsee Hudson Bay Railwayn omistaman The Pas'n ja Churchillin välisen rautatien varrella noin 50 kilometrin päässä Thompsonista itään.

Vuonna 2006 kylän asukasluku oli 117 ja siellä oli 43 taloutta. Kylän pinta-ala on 9,5547&nbsp;neliökilometriä, ja se kuuluu Churchillin vaalipiiriin.

## Lähteet
Suudelmilla

**Suudelmilla** on suomalaisen Karkkiautomaatti-nimisen indieyhtyeen kolmas levy. Se ilmestyi vuonna 1998.

Albumi nousi Suomen virallisen listan sijalle 23.

## Kappaleet
# 
# 
# Seikkailuun
# 
# 
# 
# 
# 
# 
# 
# 
# 
# 
# Kaks-kol-motocross

## Lähteet

## Aiheesta muualla
* Suudelmilla discogs.com -sivustolla
Messelin kaivos

**Messelin kaivos** on entinen louhos Saksassa lähellä Messelin kylää noin 35 kilometriä kaakkoon Frankfurt am Mainista. Messelissä kaivettiin bitumiliusketta. Paikka tunnetaan nykyään runsaasta fossiilimäärästään, jonka ansiosta se on geologisesti merkittävä paikka. Messelin kaivos listattiin Unescon maailmanperintöluetteloon vuonna 1995.

Kaivos sai tunnettavuutta fossilijäännösten runsaudesta noin vuonna 1900, mutta viralliset tieteelliset kaivaukset alkoivat vasta 1970-luvulla. Esiintymät muodostuivat eoseenikaudella, 50 miljoonaa vuotta sitten, jolloin alue oli kymmenen leveysastetta etelämpänä kuin nykyään. Ilmasto ja ekologia olivat tuolloin hyvin erilaisia. Alueella oli useita järviä, joita reunustivat rehevät subtrooppiset metsät, joissa oli erittäin monimuotoinen eläimistö. Messelin järvi oli luultavasti läheisten jokien ja purojen valuma-alueen keskipiste.

## Fossiilit

Messelin kaivoksessa löytyy parhaiten säilyneitä todisteita aikansa kasvistosta ja eläimistöstä. Useissa kohteissa löydetään vain osittaisia luurankoja, mutta Messelissä on erittäin hyvin säilyneitä rakenteita, joista pystyy erottamaan joillakin lajeilla jopa turkkia, sulkia ja "ihon varjoa". Alueen lajiston monimuotoisuus on myös ainutlaatuista. Messelistä on tehty seuraavia löytöjä:
*Yli 10 000 fossilisoitunutta kalaa useista lajeista
*Tuhansia hyönteisiä, joista osasta pystyy erottamaan väritystä
*Useita pieniä nisäkkäitä, kuten kääpiöhevosia, suuria hiiriä, kädellisiä, pussirottia, vyötiäisiä, maasian sukulaisia ja lepakoita
*Krokotiileja, sammakoita, kilpikonnia, salamantereita ja muita matelijoita ja sammakkoeläimiä
*31 erillistä kasvijäännettä, kuten palmunlehtiä, hedelmiä, siitepölyä, puuta ja pähkinöitä.

## Aiheesta muualla

*Viralliset sivut 
*Messelmuseo 
*Messelin kaivos UNESCOn sivuilla  
*UNEP-WCMC Protected Areas Programme – Fossillagerstätte Grube Messel
Routledge Encyclopedia of Philosophy

**Routledge Encyclopedia of Philosophy** on filosofinen tietosanakirja, jonka julkaisi Routledge vuonna 1998. Se käsitti alun perin kymmenen osaa sekä painettuna että CD-ROMilla. Vuonna 2002 tietosanakirjasta tuli saataville internet-versio tilaajille. Internet-versiota päivitetään säännöllisesti uusilla artikkeleilla ja artikkeleihin tehdyillä korjauksilla. *Routledge Encyclopedia of Philosophy* on kattavin viime aikoina julkaistuista filosofian alan tietosanakirjoista. Sen noin 1300 avustajaa ovat kirjoittaneet yli 2000 artikkelia.

Kymmenosaisesta kirjasarjasta on julkaistu kaksi yksiosaista laitosta, *The Concise Routledge Encyclopedia of Philosophy* ensimmäisen kerran vuonna 1999, ja *The Shorter Routledge Encyclopedia of Philosophy* ensimmäisen kerran vuonna 2005. Ensin mainitussa on sama määrä artikkeleita kuin koko sarjassa, mutta artikkelit ovat vain tiivistelmiä pidemmistä artikkeleista. Jälkimmäisessä on yli 900 artikkelia, joista jokainen on laajempi ja keskeisimmät kymmenosaisen sarjan artikkelit ovat mukana kokonaisuudessaan.

## Kirjallisuutta
* *Routledge Encyclopedia of Philosophy*. .
* *The Concise Routledge Encyclopedia of Philosophy*. .
* *The Shorter Routledge Encyclopedia of Philosophy*. .

## Katso myös
* *[[Internet Encyclopedia of Philosophy]]*
* *[[Stanford Encyclopedia of Philosophy]]*

## Aiheesta muualla
* *[http://www.rep.routledge.com/ Routledge Encyclopedia of Philosophy]*
Kaikilla

**Kaikilla** on Karkkiautomaatti-nimisen suomalaisen indie rock -yhtyeen kokoelma-tupla-albumi, joka ilmestyi vuonna 2006. Levy sisältää kaikki kappaleet yhtyeen aiemmilta levyiltä.

Albumi nousi Suomen virallisen listan sijalle 15.

## Kappaleet
Suluissa alkuperäinen julkaisu

### CD 1
#### Levy-yhtiö 1993 -EP (1993)
# En kai koskaan löydä sitä oikeaa

#### Rakkaudella -EP (1993)
# Ei oo ei oo toivookaa
# Hei Johanna
# Annathan anteeksi
# Hyvää matkaa, kulta pieni

#### Kävelyllä -EP
# Ja mua harmitti niin (Joo joo)
# Rakkautta ensisilmäyksellä
# Luulitsä niin
# Maailman komein poika

#### [[Karkuteillä]] (1994)
# Jää beibi jää
# Aina vaan jaa jaa jaa
# Kai vielä joskus muistat mua
# Toivon että huomaat
# Hei okei mä meen
# Paina kaasua, honey!
# Äl-oo-vee
# Särkyneen sydämen twist
# Taaskin turhaan...
# Tanssi vaan
# Takaisin en tuu
# Yeah yeah Jenni
# Kaikki menee pää eellä surffaamaan

#### Trallalla -EP (1994)
# Ymmärtää jos voisit näin
# Nyt lähtee rock'n'roll
# Hyvästi Yyteri
# Uskomaton tapaus
# Ykkösbussi
# Modesty Blaise

#### [[Kaksi-nolla|Kaksi-Nolla]] (1996)
# Niin oot kaveria!
# Huimaa huimaa (Maagista vetovoimaa)
# Inhat silmät tuijottaa
# Luonnon helmaan
# Minun ikioma kesälaulu
# Nimi muistiossa
# Karkkiautomaatti bop
# Pliis Denise
# Sovitelma: erätauko
# Viikonloppu kahdestaan
# Vanha älppärini tuo (Soi dadididididamdaa)
# Ja kesä hiipuu hiljaa...

### CD 2
#### Lämmöllä -EP (1996)
# Hölmö kaikkein aikojen
# Toinen onneen vie
# Stimango

#### Seikkailuun -single (1997)
# Kuutamo

#### Susan -single (1998)
# Kuutamox kaikuu

#### [[Suudelmilla]] (1998)
# Rio Wamba
# Arvoitus on meille poika tuo
# Seikkailuun
# Nyt heitän arpakuution
# Toinen onneen vie (albumiversio)
# Yks-kaks-motocross
# Minne vaan
# Parisuhteen aakkoset
# Mä tahdon romanssin
# Voi kuinka on tää maailmain
# Kemijoki
# Susan
# Wambada
# Kaks-kol-motocross (Chinon & Rhodes remix)

## Lähteet

## Aiheesta muualla
* Kaikilla discogs.com -sivustolla
Marek Czakon

**Marek Czakon** (1. joulukuuta 1963 Opole, Puola – 27. huhtikuuta 2024) oli puolalainen jalkapalloilija. Pelipaikaltaan hän oli hyökkääjä. Czakon loi uraa muun muassa Suomessa FC Ilveksessä voittaen Futisliigan maalikuninkuuden kaudella 1990 sekä Saksassa useassa eri seurassa.

## Ura
Czakon siirtyi Ilvekseen vuonna 1989 Puolasta Olimpia Poznanin joukkueesta, jonne hän oli siirtynyt tammikuussa 1986. Tätä ennen hän oli kotimaassaan edustanut Górnik Zabrzea 1985 ja Odra Opolea 1984–1985. Ilveksessä Czakonin paras kausi oli 1990, jolloin hän voitti liigan maalikuninkuuden 16 maalilla. Kaikkiaan Czakon pelasi Ilveksessä 80 sarjaottelua, joissa hän teki 27 maalia. Ilveksen pelatessa vuonna 1991 Cup-voittajien cupia AS Romaa vastaan, Czakon teki Ilveksen kaikki kolme maalia ottelusarjassa, joka päättyi italialaisjoukkueelle yhteislukemin 6–3.

Ilveksestä Czakon siirtyi Tanskaan BK Fremiin vuoden 1992 tammikuussa. Tanskassa hän pelasi myös Naestved IF:ssä vuonna 1993. Tämän jälkeen Czakon palasi Puolaan Olimpia Poznaniin ennen siirtymistään Saksaan Eintracht Trierin riveihin 1994. Seuraavaksi hän pelasi 1. FC Union Berlinissä 1995–1996, Waldhof Mannheimissa 1996 sekä jälleen Eintracht Trierissä vuosina 1997–1999. Czakon edusti vielä SV Elversbergiä 1999–2001 ennen jäähdyttelyään luxemburgilaisseura US Hostertissa vuosina 2001–2004, minkä jälkeen hän lopetti pelaajauransa.

## Lähteet
Ylikiimingin koulu

**Ylikiimingin koulu** on Ylikiimingin kaupunginosassa Oulussa sijaitseva perusasteen 0.–9. vuosiluokkien yhtenäiskoulu. Se muodostettiin Ylikiimingin ja Oulun kuntaliitokseen liittyen yhdistämällä 1.–6 vuosiluokkien opetusta antava Kirkonkylän koulu ja 7.–9. vuosiluokkien Harjurinteen koulu. Koulun rehtorina toimii syksystä 2014 alkaen Arttu Parkkinen. Lukukaudella 2008–09, kuntaliitoksen aikaan, koulussa opiskeli 350 oppilasta.

Koulun yhteydessä sijaitsee myös liikuntasali Harjunkaari. Ylikiimingin kirjasto, entisen Ylikiimingin kunnankirjaston päätoimipiste, sijaitsee samassa rakennuksessa ala-asteen kanssa. 

Nykyinen ala-asteen koulurakennus on otettu käyttöön lukukaudella 1959–1960, jolloin Kirkonkylän kansakoulu muutti nykyisiin ala-asteen tiloihin. Rakennuksen pohjoispäässä sijaitseva liikuntahalli muutettiin kirjastoksi 1987 ja uusi liikuntahalli sekä teknisen työn tilat rakennettiin rakennuksen eteläpäähän. Rakennuksen saneeraus käynnistyi syksyllä 2007.

Yläaste toimii uusissa, vuonna 2003 valmistuneissa tiloissa. Homevaurion vuoksi suljettu vanha yläaste purettiin syksyllä 2006 ja sen paikalle rakennettiin torialue. 

Vuonna 2019 koulun yhteyteen valmistui Ylikiimingin päiväkoti.

## Lähteet
Bill Lancaster

**William ”Bill” Lancaster** (17. marraskuuta 1947 – 4. tammikuuta 1997) oli yhdysvaltalainen elokuvakäsikirjoittaja ja -näyttelijä. Bill Lancaster oli näyttelijä Burt Lancasterin toiseksi vanhin lapsi tämän toisesta avioliitosta Norma Andersonin kanssa. Bill sairastui nuorena polioon ja sairauden seurauksena toinen jalka jäi lyhyeksi. Hänen tunnetuin työnsä oli käsikirjoitus John Carpenterin kauhuklassikkoon *[[The Thing – ”se” jostakin|The Thing]]*. Bill Lancaster kävi  1960-luvulla julkisen koulun yksityisen asemasta. Hän kuoli 49-vuotiaana sydäninfarktiin.

## Lähteet

## Aiheesta muualla
*
Sidney Holland

**Sidney George Holland** (18. lokakuuta 1893 – 5. elokuuta 1961) oli Uuden-Seelannin 25. pääministeri vuosina 1949–1957. 

Holland syntyi Eteläsaarella ja pääsi parlamenttiin 1935. Hän nousi vuonna 1940 Kansallispuolueen johtajaksi ja Uuden-Seelannin pääministeriksi 1949. 

Heikenneen terveytensä takia Holland erosi pääministerin virastaan syyskuussa 1957, jolloin häntä seurasi Keith Holyoake. Holland kuoli Wellingtonissa 1961. 

## Lähteet
Stefan Read

**Stefan Read** (s. 7. toukokuuta 1987) on kanadalainen mäkihyppääjä. Hänen valmentajansa on Tadeusz Bafia. Hänen sponsorinsa ovat Elan, Win Air ja Adidas.

Torinon 2006 olympialaisissa Read sijoittui suurmäessä 30:nneksi ja normaalimäessä 42:nneksi. Joukkuemäessä Kanada oli viidestoista eli toiseksi viimeinen. Sapporon MM-kilpailuissa 2007 Read oli normaalimäessä 37:s ja suurmäessä 44:s. Joukkuemäessä hän sijoittui Kanadan joukkueen mukana 12:nneksi eli toiseksi viimeiseksi.

Maailmancupin osakilpailuissa Read on sijoittunut pisteille eli 30 parhaan joukkoon kahdesti alkuvuonna 2006 ja kahdesti alkuvuonna 2007.

## Aiheesta muualla
Lynn Lake

**Lynn Lake** on 714 asukkaan pieni kaupunki Manitoban provinssin luoteisosassa Kanadassa. Se sijaitsee linnuntietä 1&nbsp;071 kilometriä luoteeseen Winnipegistä. Nimensä paikkakunta on saanut Sherritt Gordon Mines -kaivosyhtiön pääinsinöörin Lynn Smithin mukaan. Lynn Lake perustettiin vuonna 1950, kun alueelta löydettiin nikkelimalmiesiintymä. Nikkelikaivostoiminnan alkaessa alueelta löydettiin myös kultaa.

Useimmat Lynn Laken taloista on tuotu jää- ja talviteitä pitkin Sherridonin kylästä. Rakennusten siirto tapahtui kaivamalla talot perustuksineen irti maaperästä ja kuljettamalla ne traktoreiden ja/tai hevosten vetämillä kelkoilla.

Lynn Laken perustaminen oli seurausta Sherridonin kupariesiintymien ehtymisestä, ja useimmat Lynn Laken asukkaista muuttivat uudelle paikkakunnalle juuri Sherridonista, jossa kaivostoiminta päättyi.

Nikkelintuotannon lisäksi kullankaivu oli alueen toinen tärkeä kaivostoiminnan muoto. Kultakaivos suljettiin ennen vuotta 2000, mutta mikäli kullan ja muiden metallien hinta nousee, saattaa arvomineraalien kaivostoiminta Lynn Lakessa jatkua.

Vuoden 1996 väestönlaskennan mukaan Lynn Lakessa asui 1&nbsp;038 asukasta, mutta vuoden 2001 väestönlaskennassa väkiluku oli pudonnut 699 asukkaaseen. Vuonna 2006 kaupungin asukasluku oli kasvanut 714 henkeen, joista 208 on West Lynn Heights Schoolin opiskelijoita.

Lynn Lake on myös kanadalaisen rockmuusikko Tom Cochranen syntymäkaupunki. Paikkakunnalla on asunut myös sarjakuvataiteilija Lynn Johnston.

## Liikenne
Lynn Lake sijaitsee maanteiden PR 394 sekä PR 396 risteyskohdassa. Kaupungista on päivittäinen bussivuoro Thompsoniin ja Winnipegiin.  Paikkakunnalle johtaa myös rautatie The Pas'n kaupungista: rautatieliikennettä hoitavat Keewatin Railway Company ja Hudson Bay Railway. Lynn Laken lentoasema sijaitsee noin kilometrin länteen kaupungin keskustasta, josta on päivittäin yhteys Thompsoniin ja Winnipegiin.

## Lähteet

## Aiheesta muualla
* Town of Lynn Lake
* King of Obsolete, paikallisten asukkaiden ylläpitämä nettisivusto, valokuvia ja alueen historiaa
* Laurie River Lodge
Kaksi-nolla

**Kaksi-nolla** on suomalaisen indie rock -yhtye Karkkiautomaatin toinen albumi. Se ilmestyi vuonna 1996.

## Kappaleet
# 
# 
# 
# 
# 
# 
# 
# 
# 
# 
# 
# 

## Aiheesta muualla
* Kaksi-nolla discogs.com -sivustolla
Loispistiäismäiset

**Loispistiäismäiset** eli **ahmaspistiäismäiset** (Ichneumonoidea) on pistiäisten (Hymenoptera) lahkoon kuuluvan alalahkon hoikkatyviset (Apocrita) yläheimo. Tämä yläheimo jaetaan kahteen heimoon: ahmaspistiäiset (Ichneumonidae) ja vainopistiäiset (Braconidae).

## Aiheesta muualla
*Laji.fi: Ahmaspistiäismäiset (''Ichneumonoidea'')
*ITIS: Ichneumonoidea
Frederik Deburghgraeve

**Frederik ("Fred") Deburghgraeve** (s. 1. kesäkuuta 1973, Roeselare) on belgialainen entinen kilpauimari, joka voitti kultamitalin ja rikkoi maailmanennätyksen 100 metrin rintauinnissa vuoden 1996 Atlantan kesäolympialaisissa. Hänen maailmanennätysaikansa oli 1.00,60. Vuoden 1998 MM-kilpailuissa Deburghgraeve voitti kultaa 100 metrin rintauinnissa. Hän lopetti uransa vuonna 1999. Nykyään Deburghgraeve työskentelee kenkäkauppiaana. Hänellä on yksi lapsi.

## Lähteet
*Fina.org 
*Famousbelgians.com
Blackmore’s Night

**Blackmore’s Night** on renessanssihenkinen folk rock -yhtye, jonka perusti englantilainen kitaristi Ritchie Blackmore sen jälkeen, kun hän oli lopullisesti hajottanut vanhan hard rock -yhtyeensä Rainbow’n vuonna 1997.

Ritchie Blackmorella on ollut taipumus keskiaikaiseen kulttuuriin, joka on näkynyt muun muassa hänen vaatetuksessaan. Hänen kitarasooloissaan on ollut vaikutteita klassisesta musiikista. Vuonna 1997 Blackmore kasasi yhtyeen, jossa hän ilmaisi itseään erilaisella tyylillä kuin aiemmissa yhtyeissään. Blackmore’s Nightin vokalistiksi päätyi Candice Night, ja yhtyeen nimi kehitettiin kaksikon sukunimistä.

Yhtyeen ensimmäinen albumi *[[Shadow of the Moon]]* julkaistiin perustamisvuonna 1997. Albumi sai paljon huomiota, sillä Blackmoren musiikkityylin muuttaminen herätti mielenkiintoa faneissa ja yhtyeen muusikot olivat tunnettuja. Myöhemmin Blackmore’s Night on kuitenkin koonnut melkein täysin oman kuulijakuntansa.

Blackmore’s Night on esiintynyt Suomessa muutaman kerran.

## Yhtyeen jäsenet
* Ritchie Blackmore – kitarat, mandoliini, domra
* Candice Night – laulu, torvi, huilu
* David Baranowski – koskettimet
* Elizabeth Cary – viulu
* Malcolm Dick – rummut

### Entiset jäsenet
* Madeline ja Nancy Posner – taustalaulut
* Marnen Laibow-Koser – viulu, huilu, nokkahuilu
* Chris Devine – viulu, huilu, kitara
* Carmine Giglio – koskettimet
* Jessie Haynes – kitarat ja taustalaulu
* Lorraine Ferro – harmoninen laulu
* Mike Sorrentino – lyömäsoittimet
* Robert Curiano – basso, kitarat
* Tina Chancey – viulu, huilut
* Mick Cervino – basso

## Diskografia

**Studioalbumit**:
* *[[Shadow of the Moon]]* (1997)
* *[[Under a Violet Moon]]* (1999)
* *[[Fires at Midnight]]* (2001)
* *[[Ghost of a Rose]]* (2003)
* *[[The Village Lanterne]]*  (2006)
* *[[Winter Carols]]* (2006)
* *[[Secret Voyage]]* (2008)
* *[[Autumn Sky]]* (2010)
* *[[Dancer & the Moon]]* (2013)
* *[[All Our Yesterdays]]* (2015)
* *[[Nature's Light]]* (2021)

**Livealbumit**:
* *[[Past Times with Good Company]]* (2002)
* *[[Paris Moon]]* (2007)
* *[[A Knight in York]]* (2012)

**Kokoelmat**:
* *[[Minstrels and Ballads]]* (2001)
* *[[The Best Of (Blackmore's Nightin albumi)|The Best Of]]* (2003)
* *[[Beyond the Sunset: The Romantic Collection]]* (2004)
* *[[All For One – The Finest Collection Of Blackmore's Night]]* (2004)
* *[[The Beginning]]* (2012)
* *[[To the Moon and Back: 20 Years and Beyond]]* (2017)

**Live-DVD:t**:
* *[[Castles and Dreams]]* (2005)
* *[[Paris Moon]]* (2007)
* *[[A Knight in York]]* (2012)
* *The Beginning* (2012)

## Lähteet
* 

### Viitteet

## Aiheesta muualla

* Yhtyeen kotisivut.
Maksansiirto

**Maksansiirto** on elinsiirtotoimenpide, jossa sairas tai vaurioitunut maksa korvataan uudella.

Maailman ensimmäisen maksansiirron ihmisellä toteutti vuonna 1963 Yhdysvalloissa Thomas Starzl. Potilas eli siirron jälkeen 22 päivää. Suomessa toteutetaan vuosittain noin 50 maksansiirtoa.

Maksansiirrolle perusteita saattavat olla mm. kirroosi, sappitieatresia tai esimerkiksi myrkytyksen aiheuttama akuutti maksan vajaatoiminta. Toimenpide on mahdollinen myös, jos maksasyöpäpotilaalla on maksassa pienikokoinen kasvain eikä lainkaan etäpesäkkeitä. Myös Budd–Chiarin oireyhtymästä kärsivillä maksansiirtojen aloittaminen oli merkittävä askel tilan hoitomahdollisuuksien edistämisessä, ja potilaiden selviytymisennuste on todettu ilman maksansiirtoa huonoksi.

Maksansiirtoleikkaus kestää yleensä viidestä kahteentoista tuntiin. Maksansiirron jälkeen potilas tarvitsee hyljintää estävää immunosuppressiivista lääkehoitoa. Suomessa maksansiirtopotilaista on vuoden kuluttua elossa 80&nbsp;% ja viidenkin vuoden kuluttua vielä 73&nbsp;%. 

Ensimmäinen yhdistetty maksan- ja munuaisensiirto tehtiin vuonna 1983. Stormie Jonesille tehtiin kaikkien aikojen ensimmäinen yhdistetty maksan- ja sydämensiirto 14. helmikuuta 1984.

## Katso myös
* Luettelo tunnetuista maksansiirron saaneista

## Lähteet
Rainbow Arts

**Rainbow Arts** on saksalainen videopelien kehittämiseen ja julkaisemiseen erikoistunut pelitalo, jonka on perustanut Marc Ulrich vuonna 1984. 

Myöhemmin sen osti Softgold/Funsoft, ja lopulta se liittyi THQ-yhtiöön vuonna 1999. 90-luvun alussa suurin osa yhtiön luovasta voimasta lähti perustamaan omia kehitysstudioitaan. Thomas Hertzler on nykyään Blue Byte Softwaren toimitusjohtajana ja Armin Gessert perusti vuonna 1994 Spellboundin.

## Pelilista
Lista peleistä, jotka Rainbow Arts tuotti 1980- ja 1990-luvun aikana:

**[[3001 O'Connor's Fight]]*
**[[The Baby of Can Guru]]
**Bad Cat*
**The Birds and the Bees II: Antics*
**Bozuma*
**Circus Attractions*
**Conqueror*
**Curse of RA*
**Day of the Pharaoh*
**Danger Freak*
**Denaris*
**Down at the Trolls*
**East vs. West: Berlin 1948*
**Future Tank*
**Garrison*
**Graffiti Man*
**Grand Monster Slam*
**The Great Giana Sisters*
**Hard'n'Heavy*
**Imperium Romanum*
**In 80 Days Around the World*
**Jinks*
**Katakis*
**Khalaan*
**Logical*
**Lollypop*
*Mr. Pingo
*Money Molch
**M.U.D.S. – Mean Ugly Dirty Sport*
**Mad TV*
**Madness*
**Masterblazer* Sequel to Lucasfilm's *Ballblazer*
**Mystery of the Mummy*
*Nibbler
**Oxxonian*
**Rock'n Roll*
**R-Type*
**Rendering Ranger: R2*
**Soldier*
**Spherical*
**Starball*
**StarTrash*
**Street Gang*
**Sunny Shine*
**To be on Top*
**Turrican*
**Turrican II: The Final Fight*
**Turrican 3: Payment Day*
*Time
**The Volleyball Simulator*
**Warriors*
**X-Out*
**Z-Out''

## Lähteet

## Aiheesta muualla
* Yhtiön tiedot MobyGamesissä
Le Chant des Partisans

**Le Chant des Partisans** ('Partisaanien laulu') oli suosittu laulu Vapaan Ranskan keskuudessa. Joseph Kessel ja Maurice Druon kirjoittivat ranskankieliset sanat venäläisen Anna Marlyn lauluun Lontoossa 1943. Pian sen otti käyttöönsä Ranskan vastarintaliike. Laulu oli niin suosittu, että siitä pyrittiin toisen maailmansodan jälkeen tekemään Ranskan kansallislaulua. Siitä tulikin joksikin aikaa epävirallinen kansallislaulu virallisen *[[Marseljeesi]]n* rinnalle.

## Lähteet

## Aiheesta muualla
*Le chant des partisans 
*Le chant des partisans.mp3  - Anna Marly